胡朝請見和復次韵
作者：黄庭堅
朝代：宋

paragraphs: 人笑庾郎貧，滿胸飯寒菜。
春盤食指動，筍茁入市賣。
回首萬錢厨，不羨廊廟宰。
民生暫神奇，胞雋伐性壞。
忍持芭蕉身，多負牛羊債。
籜龍不稱冤，易致等拾芥。
蕭蕭煙雨姿，壯士持戈介。
駢頭沸鼎鼎，可口垂涎嘬。
霜叢負後凋，玉食香餘噫。
續詩無全功，葑菲儻可采。